Temeljem odredbe članka 17. i 19. stavka 2 Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18, 98/18 i 112/19, u nastavku teksta: Zakon), Povjerenstvo imenovano za provedbu Javnog natječaja, objavljuje

**OPIS POSLOVA, PODACI O PLAĆI, NAČIN OBAVLJANJA PRETHODNE PROVJERE ZNANJA I SPOSOBNOSTI TE PRAVNI IZVORI ZA PRIPREMANJE KANDIDATA ZA TESTIRANJE**

za radno mjesto iz Javnog natječaja

za imenovanje pročelnika / pročelnice Jedinstvenog upravnog odjela Općine Fužine

(„Narodne novine“, broj 07 od 27.01.2021. godine)

**1. OPIS POSLOVA**

* rukovodi radom odjela,
* osigurava i odgovara za zakoniti rad odjela,
* priprema prijedlog plana prijama u službu,
* planira, organizira, koordinira i kontrolira rad unutar odjela,
* prati i nadzire primjenu zakonskih propisa, te daje prijedloge za primjenu istih,

izrađuje koncepte i prijedloge općih akata iz nadležnosti Općinskog vijeća,

* surađuje i pomaže u radu predsjedniku Općinskog vijeća i Općinskom načelniku i njegovom zamjeniku, vijećnicima i predsjednicima radnih tijela,
* predlaže donošenje akata iz nadležnosti Jedinstvenog upravnog odjela koje donosi Općinski načelnik,
* priprema ugovore iz raznih područja,
* razmatra predstavke i pritužbe na rad djelatnika Jedinstvenog upravnog odjela,
* vodi upravni postupak i rješava u upravnim stvarima iz područja radnih odnosa službenika, vodi i odlučuje o postupcima vezano uz lake povrede službene dužnosti službenika i namještenika,
* brine o stručnom osposobljavanju i usavršavanju zaposlenih,
* brine o pravilnom korištenju imovine i sredstava za rad,
* koordinira i prati izradu razvojnih planova i projekta i realizaciju programa,
* osigurava suradnju Jedinstvenog upravnog odjela s nadležnim institucijama, državnim tijelima i tijelima JLS i drugim institucijama,
* sudjeluje u rješavanju složenih pitanja u radu odjela, daje službenicima i namještenicima upute za rad te obavlja nadzor nad njihovim radom,
* obavlja i druge poslove po nalogu Općinskog načelnika.

**2. PODACI O PLAĆI**

Podaci o plaći navedenog radnog mjesta propisani su Odlukom o koeficijentima za obračun plaće službenika i namještenika u Jedinstvenom upravnom odjelu Općine Fužine („Službene novine Općine Fužine“ broj 09/2020) te Kolektivnim ugovorom za zaposlene u Jedinstvenom upravnom odjelu Općine Fužine („Službene novine Općine Fužine“ broj 06/2020).

Slijedom navedenog, plaću radnog mjesta čini umnožak koeficijenta radnog mjesta 2,80 i osnovice za obračun plaće 4.150,00 kuna bruto, uvećan za 0,5% za svaku navršenu godinu radnog staža (za puno radno vrijeme).

**3. NAČIN OBAVLJANJA PRETHODNE PROVJERE ZNANJA I SPOSOBNOSTI**

Testiranju mogu pristupiti kandidati čije su prijave potpune, pravodobne te ispunjavaju formalne uvjete iz Javnog natječaja.

Povjerenstvo za provedbu natječaja utvrdit će listu kandidata koji ispunjavaju formalne uvjete iz natječaja te će isti biti obaviješteni o danu, vremenu i mjestu održavanja prethodne provjere znanja i sposobnosti najmanje 5 (pet) dana prije održavanja provjere, a ta obavijest bit će istaknuta i na web stranici Općine Fužine [www.fuzine.hr](http://www.fuzine.hr).

Kandidati koji ne ispunjavaju formalne uvjete iz Javnog natječaja bit će o tome obaviješteni pisanim putem.

Ako kandidat ne pristupi provjeri, smatrat će se da povlači prijavu na javni natječaj.

Prethodna provjera znanja i sposobnosti kandidata za radno mjesto iz natječaja obavit će se putem pisanog testiranja i intervjua.

Za provjeru znanja i sposobnosti kandidatima se dodjeljuje određeni broj bodova od 1 do 10. Pisano testiranje sastoji se od 10 pitanja – 10 bodova.

Smatra se da je kandidat položio pisano testiranje ako ostvari najmanje 50% ukupnog broja bodova. Kandidat koji je ostvario najmanje 50% ukupnog broja bodova na pisanom testiranju može pristupiti razgovoru s Povjerenstvom, odnosno na intervju, isti dan.

Povjerenstvo za provedbu javnog natječaja kroz razgovor (intervju) s kandidatima utvrđuje interese, ciljeve i motivaciju kandidata za rad. Razgovor (intervju) s kandidatima se provodi sa svakim kandidatom pojedinačno.

Svaki član Povjerenstva boduje samostalno svakog kandidata, a konačni rezultat je zbroj pojedinačno danih bodova. Rezultati intervjua boduju se od 1 do 10 bodova.

Ukupan broj bodova kojeg kandidat može postići je 20 i to u području provjere znanja i sposobnosti 10 i intervju 10.

Nakon provedenog postupka, što uključuje testiranje i intervju, Povjerenstvo za provedbu javnog natječaja utvrđuje rang listu kandidata prema ukupnom broju ostvarenih bodova koji uz Izvješće o provedbenom postupku, kojeg potpisuju svi članovi Povjerenstva, dostavlja Općinskom načelniku Općine Fužine.

Na temelju rang liste Općinski načelnik donosi Rješenje o imenovanju pročelnika/ice Jedinstvenog upravnog odjela Općine Fužine koji se dostavlja svim kandidatima s rang liste kandidata.

Prije donošenja Rješenja o imenovanju izabrani kandidat/kandidatkinja dostavlja Uvjerenje o zdravstvenoj sposobnosti.

**4. PRAVNI IZVORI ZA PRIPREMANJE KANDIDATA ZA TESTIRANJE**

Pisana provjera znanja koja će se vršiti putem testova s pitanjima jednakim za sve kandidate obuhvaća:

1. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17 i 98/19),
2. Statut Općine Fužine („Službene novine Općine Fužine“ broj 07/2018 i 01/2020),
3. Poslovnik o radu Općinskog vijeća Općine Fužine (“Službene novine Primorsko-goranske županije“ broj 23/09, 12/13 i 02/18),
4. Zakon o općem upravnom postupku („Narodne novine“, broj 47/09),
5. Zakon o službenicima i namještenicima u lokalnoj i područnoj samoupravi („Narodne novine“, broj 86/08, 61/11, 4/18 i 112/19),
6. Zakon o financiranju jedinica lokalne i područne (regionalne) samouprave („Narodne novine“, broj 127/17 i 138/20),
7. Zakon o proračunu NN [87/08](https://www.zakon.hr/cms.htm?id=210), [136/12](https://www.zakon.hr/cms.htm?id=211), [15/1](https://www.zakon.hr/cms.htm?id=4582)5
8. Zakon o komunalnom gospodarstvu („Narodne novine“ broj 68/18, 110/18, 32/20),
9. Zakon o gradnji (NN 153/13, 20/17, 39/19 i 125/19),
10. Zakon o prostornom uređenju (NN 153/13, 65/17, 114/18, 39/19 i 98/19).

**5. PRAVILA TESTIRANJA**

Po dolasku na provjeru znanja od kandidata će biti zatraženo predočenje odgovarajuće identifikacijske isprave radi utvrđivanja identiteta (osobna iskaznica).

Po utvrđivanju identiteta kandidatima će biti podijeljena pitanja koja su jednaka za sve. Pisana provjera znanja traje 45 minuta

Za vrijeme provjere znanja i sposobnosti nije dopušteno:

* + koristiti se bilo kakvom literaturom odnosno bilješkama
  + koristiti mobitel ili druga komunikacijska sredstva
  + napuštati prostoriju u kojoj se provjera odvija
  + razgovarati ili na bilo koji drugi način ometati ostale kandidate

Kandidati koji prekrše prethodna pravila bit će udaljeni s provjere znanja i smatrat će se da su odustali od natječaja.

POVJERENSTVO ZA PROVEDBU JAVNOG NATJEČAJA